La Direcció General de Carreteres de la Generalitat de Catalunya ha impulsat un estudi per conèixer els condicionants i/o les limitacions de tècniques de revegetació que intenten mitigar i/o corregir les afectacions paisatgístiques i les inestabilitats geomorfològiques que provoca la implantació d'infraestructures viàries en el territori.
Es van escollir dues tècniques diferents: aplicació d'hidrosembra i col·locació d'una malla de jute envers l'aplicació d'hidromanta (hidrosembra reforçada amb fibres i lligant).
Es van aplicar en dues superfícies diferents del mateix talús, fent un seguiment temporal de la cobertura herbàcia, durant el qual s'observa la seva evolució mitjançant la comparació cromàtica de les fotografies preses al llarg de dos anys.
Els objectius han estat analitzar els resultat per optimitzar l'aplicació d'aquestes tècniques, així com extrapolar aquests resultats d'integració paisatgística a d'altres talussos de característiques agroclimàtiques i geomorfològiques similars.
El talús està a la carretera C-38, en el terme municipal de Camprodon.
En concret a les coordenades UTM 31N: 447716, 4682121 que corresponen, aproximadament, al PK 7 i a una alçada de 920 m.
El talús s'ha executat en desmunt i té 19 m d'alçada mitjana, 23 m de desenvolupament i 102 m de llargada.
La cara del talús té orientació NE i 40 graus d'inclinació mitjana.
Com no tenia vegetació, en el front es produïa una erosió diferencial, per un costat el rentat de la matriu colmatava la cuneta i per l'altre el despreniment de blocs decimètrics.
Dins de la divisió climàtica, la zona correspon a un clima mediterrani prepirinenc oriental, amb pluviometries de 850-1.100 mm anuals, una temperatura mitjana de 9-12 graus anuals i una amplada tèrmica anual que varia entre 16 i 19 graus centígrads.
Les èpoques de màxima pluviositat són la primavera (mesos d'abril i maig) i la tardor (novembre i desembre).
Pel que fa a la vegetació autòctona, correspon a la província submediterrània de rouredes seques i pinars de pins silvestres i negrals.
Situació geològica i descripció litològica
La zona d'estudi està dins del Pirineus orientals, en un sistema d'encavalcaments i plecs que delimiten diferents mantells estructurals.
Aquests encavalcaments posen en contacte formacions diverses de diferents èpoques i litologies, en concret, en aquest cas, els materials secundaris (Cretàcic - Paleocè) encavalquen sobre els primaris (Pèrmic), tots disposats en direcció EW.
Després, al llarg de l'època Quaternària, es produeixen diferents processos erosius que meteoritzen els materials antics i els dipositen a zones més deprimides, cosa que dóna lloc a dipòsits d'origen al·luvials i col·luvial.
L'Eugènia Álvarez Álvarez a peu del talús
Pel que fa a la litologia, el talús hi compta amb tres tipologies:
Amb aquestes litologies es distingeixen dues zones:
Per evitar l'erosió s'han aplicat diferents tècniques a les dues zones.
A la roca només s'ha posat una malla de triple torsió, ja que no es pot aplicar cap tècnica de revegetació.
Als sòls, en tenir la matriu tova, és possible incorporar la malla esmentada i dues tècniques de revegetació, a les quals no els cal actuacions prèvies:
Una mescla de fibres de fusta, activadors orgànics i minerals, juntament amb agents de lligam, aplicada per projecció hidràulica, amb canó o mànega.
Un cop instal·lada, la hidromanta es biodegrada, enriquint el terreny.
Es projecta, igual que la hidromanta, una mescla d'aigua i una sèrie de productes i llavors, així com fertilitzants orgànics, fibres vegetals i un estabilitzant adherent natural, amb l'objectiu d'aconseguir una coberta herbàcia inicial, que serveixi de base perquè després s'hi estableixin espècies autòctones.
La xarxa de jute està formada per fibres vegetals biodegradables que afavoreixen el desenvolupament de la vegetació, perquè aporten matèria orgànica, estabilitat i fa de reserva d'aigua.
S'han mesurat tres evolucions del recobriment en el temps segons:
Recobriment segons el tractament:
Estat inicial 15 de maig de 2008
Als 76 dies de l'inici del tractament
Algunes de les conclusions que se n'extreuen són:
Per obtenir la resta de conclusions, així com per consultar les tècniques en més detall, podeu accedir a l'article complet.
Per saber-ne més: Eugenia Álvarez i Mercè Martinez Moliné